Josef Laufer (herec)

Josef Laufer (* 11. august 1939, Les Sables-d’Olonne, Francúzsko† 20. apríl 2024) bol český herec, spevák, scenárista, režisér, tlmočník, moderátor a textár.

 Životopis 
Narodil sa tesne pred druhou svetovou vojnou otcovi židovského pôvodu zo Sliezska (nar. 1911 v obci Dziedzice), ktorý bol lekárom, a matke, ktorá bola rodená Španielka. Jeho rodičia sa stretli v Španielsku v čase občianskej vojny (19361939), kde MUDr. Maxmilián Laufer pôsobil ako interbrigadista v rámci česko-slovenského lazaretu J. A. Komenského. Po prehre republikánov odišiel so ženou do Francúzska a pobývali neďaleko španielskych hraníc v Argelès-sur-Mer. V januári 1940 vstúpil MUDr. Laufer do česko-slovenskej armády vo Francúzsku (F-1985). Po porážke Francúzska nacistickým Nemeckom sa evakuoval so ženou a synom Josefom do Spojeného kráľovstva. Detstvo prežil Josef v Anglicku, kde bol jeho otec vojenským lekárom pri RAF. Až v roku 1947 sa celá rodina vrátila do Česko-Slovenska.

Jeho otec Maxim Laufer vo vlasti pracoval ďalej ako lekár – detský ortopéd, mladý Josef sa najprv vyučil vo vrchlabskej TesleVerejné vystúpenie Josefa Laufera na Krkonošských pivných slávnostiach vo Vrchlabí 12. 8. 2017 a potom začal pracovať vo výskumnom ústave. Ale už počas svojej vojenskej základnej služby začínal hrať ochotnícke divadlo a režírovať. Po vojne hosťoval v Divadle ABC, pôsobil aj ako tlmočník a prekladateľ zo španielčiny. Potom študoval herectvo na DAMU (absolvoval v roku 1965)Absolventi DAMU 1949–2017, vyd. Divadelní fakulta Akademie múzických umění v Praze, Praha, 2018, str. 68 a založil divadelný súbor RADAR. Od tej doby začal pravidelne vystupovať v rôznych muzikáloch, vyučovať pantomímu na tanečnom konzervatóriu, vystupovať v Česko-slovenskej televízii. Zahral či zaspieval si aj v niekoľkých filmoch, začal profesionálnu kariéru speváka pop music, koncertoval s vlastnou skupinou Golem. V celej svojej profesionálnej kariére úspešne využíval svoje jazykové znalosti, hovoril plynule po anglicky, španielsky a nemecky. Pôsobil často aj ako scenárista a televízny režisér v zahraničných televíziách.

V roku 1974 zložil s Karlom Zichom pieseň „Ten strom je náš“ k 30. výročiu Slovenského národného povstania. Je známa jeho kontroverzia okolo piesne „Dopis Svobodné Evropě“, ktorú pre vtedajší komunistický režim naspieval v roku 1976 na oslavu tajného agenta Minaříka.Dopis Svobodné Evropě - Ke stažení (mp3) Laufer bol tiež autorom textu, spoločne s autorom hudby Bohuslavom Myslíkom. Nahrávka z archívu Českého rozhlasu údajne zmizla bez stopy, ale Česká televízia tento záznam má. Kvôli tejto piesni s ním odmietol vystupovať Jan Vyčítal. Jiří Jírovec: Jan Vyčítal, Josef Laufer a máslo na hlavě, Britské listy

Jeho manželkou bola kostýmová výtvarníčka Irena Greifová (21. apríl 1939, Michalovce22. december 2022, Praha), s ktorou mal dcéru Ester (nar. 22. júl 1969).

Od roku 2020 ležal v kóme v pražskej nemocnici v Motole po operácii srdca, keď pri tejto operácii prekonal zástavu srdca, po ktorej bol lekármi uvedený do umelého spánku.

 Spolupráca s ŠtB 
Josef Laufer bol evidovaný ako spolupracovník Štátnej bezpečnosti v kategórii dôverník, krycie meno Vostrý, evidenčné číslo 14 075. O jeho údajne nevysokých morálnych kvalitách vypovedal tiež jeho kolega zo Semaforu Pavel Bobek.

 Diskografia 
 1968 Many Faces (Panton; LP)
 1972 Komediant (Panton; skupina Golem)
 1976 Dospělým dětem (Panton)
 1979 Průlet životem (Panton; skupina Golem)
 1983 Důvěrně známý (Panton; skupina Golem)
 1992 Ty jsi slíbil, že mi povíš (Fontana LP, CD)
 1993 Největší hity (Panton – Největší hity a ještě něco navíc; MC, CD)
 1998 For dancing (DMC; Golem Orchestra and Josef Laufer for Dancing; CD)
 2000 Siesta (DMC; nepredajné – reklamná akcia firmy Orion domácí potřeby; CD)
 2001 Siesta (DMC; CD)
 2003 Sbohem, lásko, já jedu dál
 2005 For Dancing (Multisonic; CD)
 2006 Pop galerie (Supraphon; CD)
 2007 Za 5. mílí (Ag Lama; CD)

 Kompilácie 
 1998 Já rád disko – 08. „Pásek mi dej“ (nejúspěšnější čs. nahrávky 70. a 80. let)
 1999 Já rád disko 2 – 01. „Ďábel diskoték“ (nejúspěšnější čs. nahrávky 70. a 80. let) – Sony Music/Bonton
 2004 Hitparáda 80. let – 10. „Sbohem lásko, já jedu dál“ – CD2 – Supraphon
 2005 Mr. Rock & Mr. Roll – 04. „Fever (Horečka)“ / 10. „Rock Around The Clock“ (Josef Laufer, Petr Kaplan, Pavel Šváb, Pavel Sedláček, Pavel Bobek, Miki Volek – Supraphon

Referencie

 Externé odkazy 
 Oficiálne stránky 




 Zdroj 

Kategória:Českí speváci
Kategória:Českí divadelní herci
Kategória:Českí filmoví herci
Kategória:Českí televízni scenáristi
Kategória:Českí televízni režiséri
Kategória:Českí textári piesní
Kategória:Divadelní herci židovského pôvodu
Kategória:Filmoví herci židovského pôvodu
Kategória:Režiséri židovského pôvodu
Kategória:České osobnosti židovského pôvodu
Kategória:České osobnosti španielskeho pôvodu
Kategória:Agenti ŠtB